බන්දුල ගුණවර්ධන
සුමිත‍්‍රආරච්චිගේ දොන් බන්දුල චන්ද්‍රසිරි ගුණවර්ධන, පා.ම (දෙමළ:பந்துல குணவர்தன, ඉංග්‍රීසි: Bandula Gunawardane), (උපත 1953 මාර්තු 15) යනු ශ්‍රී ලංකික දේශපාලකයෙක්, ගුරුවරයෙක් සහ චිත්‍රපට නිෂ්පාදකයෙක් වන අතර වත්මන් ප්‍රවාහන හා මහාමාර්ග අමාත්‍ය සහ ජනමාධ්‍ය අමාත්‍ය වේ. ගුණවර්ධන කොළඹ දිස්ත්‍රික්කය සඳහා ශ්‍රී ලංකා නිදහස් පොදුජන සන්ධානය නියෝජනය කරමින් ශ්‍රී ලංකා පාර්ලිමේන්තුවේ මන්ත්‍රීවරයෙක්.

මුල් ජීවිතය
ඔහු උපන්නේ ශ්‍රී ලංකාවේ කොළඹ දිස්ත්‍රික්කයේ අවිසාසල්වැල්ල මැතිවරණ කොට්ඨාශයේ මාබුල ග්‍රාමයේ ය. ඔහුගේ ප්‍රාථමික අධ්‍යාපනය මාබුල රෝමානු කතෝලික පාසලෙන් වූ අතර ද්විතීයික අධ්‍යාපනය සඳහා ඔහු රාජසිංහ මධ්‍ය මහා විද්‍යාලයට ඇතුළත් විය. ඔහු උසස් පෙළ අධ්‍යාපනය සඳහා ලුම්බිණි විද්‍යාලය ඇතුළු වූ අතර වාණිජ විෂය ධාරාවෙන් උසස් පෙළ සමත්ව ශ්‍රී ජයවර්ධනපුර විශ්වවිද්‍යාලයට ඇතුළත් විය.

වෘත්තීය 
ඔහු විශ්වවිද්‍යාලයේ සිටියදීම විනෝදාංශයක් ලෙස ආරම්භ කළ නගරයේ උපකාරක පන්ති ගුරුවරයෙකි. ඔහු 1989 පාර්ලිමේන්තු මැතිවරණය මහජන එක්සත් පෙරමුණ‍  පක්ෂයේ අපේක්ෂකයෙකු ලෙස සාර්ථකව තරඟ කර පාර්ලිමේන්තුවට පිවිසියේය. පසුව පැවති 1994 පාර්ලිමේන්තු මැතිවරණය ඔහු පරාජයට පත් විය.

ගුණවර්ධන සරසවිය සම්මාන දිනාගත් සුද්දිලාගේ කතාව චිත්‍රපටයේ නිෂ්පාදකයා විය.

පෞද්ගලික ජීවිතය
ඔහු විවාහක සහ දරුවන් හතර දෙනෙකු සිටී: පුතෙක්, සහන් සහ දියණියන් තිදෙනෙක්. 2021 දී ඔහුගේ දියණිය රන්දුලා නිව්යෝර්ක් හි එක්සත් ජාතීන්ගේ ශ්‍රී ලංකා නිත්‍ය නියෝජිත කාර්යාලයේ තුන්වන ලේකම්වරිය ලෙස පත් කරන ලදී.

ආශ්‍රිත ලිපි
 ශ්‍රී ලංකාවෙහි කැබිනට් මණ්ඩලය

සටහන්

මූලාශ්‍ර

බාහිර සබැඳි
 "කන්‍යාවි" අසභ්‍යයි? ගුවන්විදුලියේ තහනම්